Likumprojekta „Grozījumi likumā „Par zemes dzīlēm””

sākotnējās ietekmes novērtējuma ziņojums (anotācija)

|  |
| --- |
| **I. Kādēļ normatīvais akts ir vajadzīgs** |
| 1. Pamatojums | Ministru kabineta (MK) 2010.gada 19.aprīļa rīkojuma Nr.214 (prot. Nr.17, 35.§) „Par Zemes pārvaldības likuma koncepciju” 3.2.apakšpunkts un 4.punkts (turpmāk – rīkojums Nr. 214). MK 2011.gada 8.novembra protokolā (prot.Nr.66, 38§) uzdots Finanšu ministrijai sadarbībā ar Vides aizsardzības un reģionālās attīstības ministriju līdz 2012.gada 15.augustam iesniegt Ministru kabinetā atbilstošus grozījumus normatīvajos aktos, lai paredzētu atsevišķu valsts vai pašvaldības zemes nomas maksas noteikšanas kārtību gadījumos, ja valsts vai pašvaldības zemesgabals tiek iznomāts zemes dzīļu izmantošanai. Valsts sekretāru 2012.gada 22.marta sanāksmē tika nolemts (prot. Nr.12, 38.§), ka, ja tiek veikti grozījumi likumā "Par zemes dzīlēm", Vides aizsardzības un reģionālās attīstības ministrijai jāiestrādā tajā arī deleģējumu Ministru kabinetam noteikt derīgo izrakteņu ieguves kārtību.  |
| 2. Pašreizējā situācija un problēmas | 1. Pašlaik vienīgais likums, kur dota augsnes definīcija, ir likums „Par zemes dzīlēm”. Likumprojektā „Zemes pārvaldības likums” (VSS-855) arī iekļauts termina „augsne” skaidrojums, jo tajā atsevišķa nodaļa veltīta zemes un augsnes aizsardzības un kvalitātes jautājumiem. Likumprojektā „Zemes pārvaldības likums” iekļautā augsnes definīcija ir plašāka, jo precizē, no kā sastāv augsne. Augsnes definīcija, kas iekļauta Zemes pārvaldības likuma projektā, izstrādāta, balstoties uz ANO UNDP Programmu zemes degradācijas novēršanai 2008. – 2012.gadam. Tomēr arī likumā „Par zemes dzīlēm” ir lietderīgi atstāt šo terminu, jo zemes dzīļu izmantošanu nevar atraut no augsnes izmantošanas. Lai novērstu normu dublēšanos, kad stāsies spēkā Zemes pārvaldības likums, likumā „Par zemes dzīlēm” terminam „augsne” jāpievieno vārdi „šī likuma izpratnē”.2. Ekonomikas ministrijas sagatavotā Ministru kabineta noteikumu projekta „Noteikumi par ogļūdeņražu meklēšanu, izpēti un ieguvi” (VSS-966) 2.punktā bija iekļauts skaidrojums terminiem „ogļūdeņražu meklēšana”, „ogļūdeņražu izpēte” un „ogļūdeņražu ieguve”. Pirms noteikumu projekta izskatīšanas 2012.gada 28.maija Ministru kabineta komitejas sēdē, Valsts kancelejas Juridiskais departaments veica tā izvērtēšanu un konstatēja, ka minēto terminu skaidrojums ir jāsvītro no noteikumu projekta un jāiekļauj likumā „Par zemes dzīlēm”. 3. Pamatojoties uz likuma „Par zemes dzīlēm” 14.panta 2.punktu, kas nosaka, ka zemes dzīļu izmantotāja pienākums ir „ievērot Ministru kabineta apstiprināto derīgo izrakteņu ieguves kārtību”, 2006.gada 19.septembrī ir izdoti MK noteikumi Nr.779 „Derīgo izrakteņu ieguves kārtība”. Šāds deleģējums likumā tika iekļauts ar 2004.gada 16.decembra grozījumiem tieši tādēļ, ka bija nepieciešams šādu kārtību izstrādāt un apstiprināt Ministru kabinetā. Ņemot vērā to, ka likumā „Par zemes dzīlēm” izdarīti vairāki grozījumi, kas stājās spēkā 2009. gada 1.jūlijā un 2010.gada 21.jūlijā, ministrija izstrādāja jaunu MK noteikumu projektu „Derīgo izrakteņu ieguves kārtība” (izsludināts valsts sekretāru sanāksmē 2011.gada 15.septembrī, VSS-993, iesniegts izskatīšanai MK sēdē). Saskaņojot MK noteikumu projektu, Tieslietu ministrija norādīja, ka likumā dotais deleģējums neatbilst juridiskās tehnikas prasībām un nepieciešams papildināt likumu ar attiecīgu deleģējumu Ministru kabinetam izdot šos noteikumus. Valsts sekretāru 2012.gada 22.marta sanāksmē tika nolemts (prot. Nr.12, 38.§), ka, ja tiek veikti grozījumi likumā "Par zemes dzīlēm", Vides aizsardzības un reģionālās attīstības ministrijai jāiestrādā tajā arī deleģējumu Ministru kabinetam noteikt zemes dzīļu izmantošanas kārtību.4. Pašlaik, iznomājot publiskas personas zemesgabalu zemes dzīļu izmantošanai, nomas maksas aprēķināšanai par pamatu tiek ņemta zemes kadastrālā vērtībā, kurā atbilstoši likuma „Par zemes dzīlēm” 6.panta otrajai daļai un Ministru kabineta 2006.gada 18.aprīļa noteikumiem Nr.305 „Kadastrālās vērtēšanas noteikumi”, netiek ietverta zemes dzīļu vērtība. Līdz ar to neatkarīgi no tā, vai iznomā zemesgabalu ar vai bez mērķa izmantot zemes dzīles, zemes nomas maksa var būt vienāda. Pašreiz publiskai personai nav tiesiska pamata par tās īpašumā vai valdījumā esošu nekustamo īpašumu, ja tas tiek iznomāts citai personai zemes dzīļu izmantošanai, saskaņā ar Civillikuma 927.pantu iegūt no tās visus iespējamos labumus. Tādējādi netiek ievērots arī likuma „Par valsts un pašvaldību finanšu līdzekļu un mantas izšķērdēšanas novēršanu” 3.pantā noteiktais, ka publiskas personas manta nododama lietošanā citai personai par iespējami augstāku cenu. Pildot MK 2011.gada 8.novembra sēdē uzdoto, Vides aizsardzības un reģionālās attīstības ministrijas (VARAM), Finanšu ministrijas (FM), Tieslietu ministrijas (TM) un Valsts zemes dienesta (VZD) pārstāvju sarunās nolemts, ka protokollēmuma izpildi var nodrošināt, papildinot Ministru kabineta 2007.gada 30.oktobra noteikumus Nr.735 „Noteikumi par publiskas personas zemes nomu” (noteikumi Nr. 735) ar jaunu nodaļu, nosakot nomas maksai lielāku procentuālo likmi no kadastrālās vērtības, nekā tā šobrīd noteikta. Lai to izdarītu, nepieciešams likumu „Par zemes dzīlēm” papildināt ar deleģējumu Ministru kabinetam noteikt zemes nomas maksas aprēķināšanas kārtību, ja publiska persona iznomā zemi zemes dzīļu izmantošanai. 5. Lauksaimniecības un lauku attīstības likumā veikti grozījumi un no 2009.gada 1.jūlija izslēgts jēdziens „lauksaimniecībā izmantojamās zemes transformācija”, kā arī šī likuma 10.panta pirmā daļa izteikta jaunā redakcijā – lauksaimniecībā izmantojamās zemes lietošanas kategorijas maiņa veicama atbilstoši normatīvajos aktos noteiktajai kārtībai. Tādēļ likumā „Par zemes dzīlēm” vārdus „zemes transformācija” jāaizstāj ar vārdiem „zemes lietošanas kategorijas maiņa”;Meža likumā ir izdarīti grozījumi, kas stājās spēkā 2012.gada 1.janvārī. Meža likumā termins „meža zemes transformācija” ir aizstāts ar terminu „atmežošana”. Meža likuma 41.panta pirmajā daļā ir noteikts, ka platību atmežo, ja tas nepieciešams būvniecībai, derīgo izrakteņu ieguvei, lauksaimniecībā izmantojamās zemes ierīkošanai un īpaši aizsargājamo biotopu atjaunošanai un ja personai ir izdots kompetentas institūcijas administratīvais akts, kas tai piešķir tiesības veikt minētās darbības, un persona ir kompensējusi valstij ar atmežošanas izraisīto negatīvo seku novēršanu saistītos izdevumus. Zemkopības ministrija uzskata, ka likumā par „Par zemes dzīlēm” ir nepieciešama skaidra norāde, ka veicot derīgo izrakteņu ieguvi mežā, personai ir jākompensē valstij ar atmežošanas izraisīto negatīvo seku novēršanu saistītos izdevumus.6. Pildot likuma „Par zemes dzīlēm” 23.panta ceturto daļu, kas nosaka, ka ģeoloģiskās informācijas sistēmas saturu un izmantošanas noteikumus reglamentē Ministru kabinets, VARAM izstrādāja MK noteikumu projektu „Noteikumi par ģeoloģiskās informācijas sistēmu” (VSS-109). Noteikumu projektā, līdzīgi kā tas bija līdz 2011.gada 1.septembrim, kad bija spēkā Ministru kabineta 2007.gada 24.aprīļa noteikumi Nr. 280 „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas un ģeoloģiskās informācijas izmantošanas vispārīgā kārtība”, tika iekļautas normas par ierobežotas pieejamības statusa noteikšanu ģeoloģiskajai informācijai. Šīs normas paredzēja, ka ģeoloģiskajai informācijai var noteikt ierobežotas pieejamības statusu uz garāku termiņu, nekā noteikts Informācijas atklātības likumā. Noteikumu projekta saskaņošanas gaitā TM pauda viedokli, ka no Informācijas atklātības likuma atšķirīgus termiņus ierobežotas pieejamības informācijai ar MK noteikumiem noteikt nevar un, lai noteiktu informācijai ierobežotas pieejamības statusu, kas ilgāks par gadu, tas jānosaka likumā. Ģeoloģiskās informācijas ieguve, īpaši ģeoloģiskās izpētes darbi jūrā, prasa lielus finanšu un citus resursus, tādēļ, lai nodrošinātu komersantu ieinteresētību veikt ģeoloģiskos pētījumus, ir būtiski noteikt saprātīgus termiņus informācijas pieejamībai. Noteikumu saskaņošanas gaitā komersanti, kuriem izsniegtas licences ogļūdeņražu izpētei un ieguvei (SIA „Balin Energy” un SIA „Odin Energi Latvija”) un Latvijas Vēja enerģijas asociācija uzsvēra, ka ir svarīgi nodrošināt komersantu ekonomiskās intereses, nosakot pietiekoši lielu termiņu ģeoloģiskās informācijas ierobežotas pieejamības statusam.  |
| 3. Saistītie politikas ietekmes novērtējumi un pētījumi | Informatīvais ziņojums „Par dabas resursu nodokļa piemērošanas praksi dabas resursu ieguvei Latvijā salīdzinājumā ar Igauniju un Lietuvu un izvērtējumu un priekšlikumiem par valsts ienākumiem ilgtermiņā saistībā ar dabas resursu izmantošanu”, kas pieejams Valsts kancelejas Politikas plānošanas dokumentu datu bāzē: <http://polsis.mk.gov.lv/view.do?id=3810>. |
| 4. Tiesiskā regulējuma mērķis un būtība | Likumprojekta mērķi ir: 1) Lai nedublētu tiesību normas ar likumprojektu „Zemes pārvaldības likums”, terminu „augsne” papildināt ar vārdiem „šī likuma izpratnē”. Noteikt, ka termina „augsne” precizējums stājas spēkā vienlaikus ar Zemes pārvaldības likuma spēkā stāšanos.2) Papildināt likumu ar terminiem, kas nepieciešami ogļūdeņražu meklēšanas, izpētes un ieguves reglamentēšanai. 3) Noteikt Ministru kabinetam deleģējumu izstrādāt derīgo izrakteņu ieguves kārtību. 4) Noteikt Ministru kabinetam deleģējumu noteikt zemes nomas maksas aprēķināšanas kārtību, ja publiska persona iznomā zemi zemes dzīļu izmantošanai. 5) Aizstāt vārdus „zemes transformāciju” ar vārdiem „zemes lietošanas kategorijas maiņu”.6) Aizstāt terminu „meža zemes transformācija” ar terminu „atmežošana”. 7) Noteikt, ka veicot derīgo izrakteņu ieguvi mežā, personai ir jākompensē valstij ar atmežošanas izraisīto negatīvo seku novēršanu saistītos izdevumus.8) Noteikt termiņu, uz kādu ģeoloģiskās informācijas sistēmā esošajai informācijai var noteikt ierobežotas pieejamības statusu (pieci, desmit gadi, licences darbības termiņš). Komersanti ir ieinteresēti ģeoloģiskajai informācijai nodrošināt ilgstošu aizsardzību. Īpaši tas attiecas uz ogļūdeņražu meklēšanā, izpētē un ieguvē jūrā iegūto informāciju, jo šo darbu izmaksas ir ļoti lielas. Lai veicinātu kandidātu interesi turpmākajos licencēšanas konkursos noteikts, ka ģeoloģiskajai informācijai ierobežotas pieejamības statuss ir spēkā visu zemes dzīļu izmantošanas licences darbības laiku. Savukārt, uz sauszemes iegūtajai ģeoloģiskajai informācijai par ogļūdeņražiem ierobežotas pieejamības statuss var būt spēkā līdz desmit gadiem. Pārējai ģeoloģiskajai informācijai ierobežotas pieejamības statusu var noteikt līdz pieciem gadiem, ja informācijas īpašnieks to vēlas.  |
| 5. Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija, Tieslietu ministrija un Valsts zemes dienests (par nomas maksas noteikšanu), Ekonomikas ministrija (par terminiem attiecībā uz ogļūdeņražiem).  |
| 6. Iemesli, kādēļ netika nodrošināta sabiedrības līdzdalība | Sabiedrības līdzdalība tika nodrošināta |
| 7. Cita informācija |  Nav. |
| **II. Tiesību akta projekta ietekme uz sabiedrību**  |
| 1. Sabiedrības mērķgrupa  | Publiskās personas, kuras iznomā tās īpašumā vai valdījumā esošus zemesgabalus, kā arī personas, kuras pēc grozījumu noteikumos Nr. 735 spēkā stāšanās noslēgs zemes nomas līgumu par publiskai personai piederošu zemi zemes dzīļu izmantošanai. Iestādes, komersanti un privātpersonas, kam nepieciešama informācija par augsni vai zemes dzīlēm, vai kas pasūta vai veic ar zemes dzīļu izmantošanu saistītus darbus, ģeoloģiskās informācijas īpašnieki. Mērķgrupas aptuveno lielumu nav iespējams noteikt, jo pašreiz nav iespējams prognozēt, cik publisko tiesību subjekti iznomās un cik privāto tiesību subjekti reāli noslēgs zemes nomas līgumus ar mērķi nomāt zemes dzīles. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Zinātniskās un izglītības iestādes; sabiedriskās organizācijas, kas interesējas par zemes dzīļu izmantošanas jautājumiem.  |
| 3. Tiesiskā regulējuma finansiālā ietekme | Nosakot lielāku nomas maksu zemesgabaliem, kas tiek iznomāti zemes dzīļu izmantošanai, prognozējams, ka publiskām personām palielinās ienākumi no attiecīgu zemesgabalu iznomāšanas, tādējādi iegūstot adekvātu samaksu par publiskas personas īpašumā esošajiem resursiem.Savukārt potenciālajiem publiskas personas zemes nomniekiem, ja to mērķis būs attiecīgā zemesgabalā izmantot zemes dzīles, palielināsies izdevumi par zemes nomas maksu. Taču maksātā nomas maksa būs adekvāta tam, kādu labumu nomnieks iegūs izmantojot zemes dzīles. |
| 4. Tiesiskā regulējuma nefinansiālā ietekme | Projekts o jomu neskar |
| 5. Administratīvās procedūras raksturojums | Projekts šo jomu neskar |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012.gads** | Turpmākie trīs gadi (tūkst. latu) |
| **2013.gads**  | **2014.gads**  | **2015.gads**  |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 1.2. valsts speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 1.3. pašvaldību budžets | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2. Budžeta izdevumi: | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.1. valsts pamatbudžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.2. valsts speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 2.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3. Finansiālā ietekme: | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.1. valsts pamatbudžets | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 3.3. pašvaldību budžets | Projekts šo jomu neskar. | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
|  |  |  |  |
|  |  |  |  |
| 5. Precizēta finansiālā ietekme: | X | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.1. valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 5.2. speciālais budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 5.3. pašvaldību budžets | Projekts šo jomu neskar. | Projekts šo jomu neskar. | Projekts šo jomu neskar. | Projekts šo jomu neskar. |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav precīzi aprēķināms |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojekta projekta īstenošana neradīs papildus izdevumus valsts un pašvaldību budžetam. Savukārt ieņēmumi nav precīzi aprēķināmi, jo nav nosakāma potenciālo nomnieku interese par iznomāšanai paredzētajiem zemesgabaliem zemes dzīļu izmantošanai un noslēgtajiem nomas līgumiem. Papildus minētajam nav iespējams apzināt visus publisko personu īpašumā vai valdījumā esošo zemes dzīļu resursus. Taču kopumā ir prognozējams, ka, pēc plānoto grozījumu noteikumos Nr.735 spēkā stāšanās publiskām personām palielināsies ienākumi no attiecīgu zemesgabalu iznomāšanas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kad likumprojekts būs stājies spēkā, būs jāveic grozījumi Ministru kabineta 2007.gada 30.oktobra noteikumos Nr.735 „Noteikumi par publiskas personas zemes nomu”, atbildīgā – Finanšu ministrija. MK 2011.gada 8.novembra protokolā (prot.Nr.66, 38§) uzdots Finanšu ministrijai sadarbībā ar Vides aizsardzības un reģionālās attīstības ministriju līdz 2012.gada 15.augustam iesniegt Ministru kabinetā atbilstošus grozījumus normatīvajos aktos, lai paredzētu atsevišķu valsts vai pašvaldības zemes nomas maksas noteikšanas kārtību gadījumos, ja valsts vai pašvaldības zemesgabals tiek iznomāts zemes dzīļu izmantošanai. Pildot MK 2011.gada 8.novembra sēdē uzdoto, VARAM, FM, TM un VZD pārstāvju sarunās nolemts, ka protokollēmuma izpildi var nodrošināt, papildinot Ministru kabineta 2007.gada 30.oktobra noteikumus Nr.735 „Noteikumi par publiskas personas zemes nomu” ar jaunu nodaļu, nosakot nomas maksai lielāku procentuālo likmi no kadastrālās vērtības, nekā tā šobrīd noteikta. Izskatīšanai MK sēdē ir iesniegts noteikumu projekts „Derīgo izrakteņu ieguves kārtība” (izsludināts valsts sekretāru sanāksmē 2011.gada 15.septembrī, VSS-993). Kad likumprojekts būs stājies spēkā, būs jāizdara grozījumi šajos noteikumos un jāprecizē deleģējums, uz kura pamata noteikumi izdoti. Izskatīšanai MK sēdē ir iesniegts noteikumu projekts „Noteikumi par ģeoloģiskās informācijas sistēmu” (izsludināts Valsts sekretāru 2012. gada 2.februāra sanāksmē VSS-109). Noteikumu projektā noteikts pienākums valsts SIA „Latvijas Vides, ģeoloģijas un meteoroloģijas centrs” nodrošināt komercnoslēpuma aizsardzību.  |
| 2. | Cita informācija | Nav. |

**Anotācijas V sadaļa -** Projekts šo jomu neskar.

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Likumprojekts izstrādāts pamatojoties uz:  - MK 2010.gada 19.aprīļa rīkojumu Nr. 214 „Par Zemes pārvaldības likuma koncepciju”; - MK 2011.gada 8.novembra protokolu (prot.Nr.66, 38§); - Valsts sekretāru 2012.gada 22.marta sanāksmē nolemto (prot. Nr.12, 38.§).Ņemot vērā, ka likumprojekts tika izstrādāts pamatojoties uz iepriekšminētajiem uzdevumiem, informācija nepieciešamajiem grozījumiem likumā bija skaidri definēta.Informācija par Valsts sekretāru sanāksmē izsludināto likumprojektu bija pieejama VARAM mājas lapā: [www.varam.gov.lv](http://www.varam.gov.lv)  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Pēc likumprojekta izsludināšanas Valsts sekretāru sanāksmē 2012.gada 2.jūlijā tika saņemti komentāri no Latvijas Ģeologu savienības. Latvijas Ģeologu savienības izteiktie iebildumi tika izvērtēti un iekļauti izziņā par iebildumiem, vienlaikus arī tika sniegti paskaidrojumi par vērā ņemtajiem un vērā neņemtajiem iebildumiem. Latvijas Ģeologu savienība tika uzaicināta uz starpministriju sanāksmi, kas notika šā gada 19.jūlijā. Sanāksmē diskusiju rezultātā tika panākta vienošanās par visiem izteiktajiem iebildumiem, tai skaitā arī par Latvijas Ģeologu savienības:* par terminoloģijas lietojumu likumprojektā;
* par deleģējumu MK noteikt prasības ogļūdeņražu meklēšanai un izpētei, izpētes pārskatam, kā arī derīgo izrakteņu krājumu akceptācijai;
* par deleģējumu MK noteikt prasības ģeotermālās enerģijas meklēšanai, izpētei un ieguvei;
* par iespēju pilnveidot zemes dzīļu pārvaldības sistēmu un veidot vienotu administratīvo procesu derīgo izrakteņu krājumu un ģeotermālo resursu akceptācijai un zemes dzīļu izmantošanas licenču izsniegšanai, šo pienākumu veikšanu deleģējot Valsts vides dienestam.

Ņemot vērā, ka starpministriju sanāksmē tika panākta vienošanās par visiem iebildumiem, likumprojekts šā gada 20.jūlijā tika nosūtīts elektroniskajai saskaņošanai uz piecām darbdienām visiem saskaņošanas dalībniekiem, arī Latvijas Ģeologu savienībai.Saskaņošanas laikā šā gada 24.jūlijā tika saņemts viedoklis no Latvijas Ģeologu savienības, ka neatbalsta pašreizējā likumprojekta redakcijas virzīšanu uz Saeimu, ja netiek iekļauts deleģējums Ministru kabinetam noteikt prasības ģeotermālās enerģijas meklēšanai, izpētei un ieguvei, tai skaitā ģeotermālo resursu akceptācijas procedūrai, vides aizsardzības prasības ģeotermālās enerģijas ieguves iekārtu ierīkošanai, ekspluatācijai un likvidācijai, kā arī prasības iekārtu reģistrācijai un ģeoloģiskajai informācijai, kas iesniedzama ģeoloģiskās informācijas sistēmā.Starpministriju sanāksmē tika panākta vienošanās ar Latvijas Ģeologu savienību, tai skaitā par iebildumu, ar kuru Latvijas Ģeologu savienība pēc starpministriju sanāksmes 24.jūlijā vērsās VARAM. Starpministriju sanāksmes laikā VARAM sniedza argumentus, kāpēc šāds deleģējums nav nepieciešams, un arī par to, ka šie noteikumi ir specifiski sava tehniskā apraksta dēļ. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Ekonomikas ministrija, Valsts vides dienests, Valsts SIA „Latvijas Vides, ģeoloģijas un meteoroloģijas centrs”. |
| 2. Projekta izpildes ietekme uz pārvaldes funkcijām | Projekts šo jomu neskar. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar.Jaunu institūciju izveide netiek paredzēta.  |
| 4. Projekta izpildes ietekme uz pārvaldes institucionālo struktūru.Esošu institūciju likvidācija  | Projekts šo jomu neskar.Esošu institūciju likvidācija netiek paredzēta.  |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija  | Projekts šo jomu neskar.Esošu institūciju reorganizācija netiek paredzēta.  |
| 6. Cita informācija | Nav  |

Vides aizsardzības un

reģionālās attīstības ministra p.i.

iekšlietu ministrs R.Kozlovskis

**Vīza:**

Valsts sekretārs A.Antonovs

30.07.2012. 13.00

2836

D.Ozola

67026518; dace.ozola@varam.gov.lv